# Osobný počítačVAIO Fit 13A/14A/15ASVF13N1/SVF14N1/SVF15N1

## Zmena rozlíšenia (veľkosti) obrazu na zariadení pripojenom ku konektoru HDMI

Môžete zmeniť rozlíšenie obrazovky alebo veľkosť obrazu z počítača VAIO zobrazovaného na externom displeji, napríklad na televízore, ktorý je k počítaču pripojený pomocou kábla HDMI (nie je súčasťou dodávky).

1. Pomocou kábla HDMI pripojte počítač VAIO k televízoru vybavenému konektorom HDMI. (Ďalšie informácie nájdete v časti Pripojenie televízora so zásuvkou vstupu HDMI.)
2. Zapnite televízor.
3. Spustite nástroj VAIO Control Center a vyberte položku Kvalita obrazu (Image Quality). (Informácie o spustení nástroja VAIO Control Center nájdete v časti Vyhľadanie a spustenie položky Aplikácie, Nastavenie alebo Súbory.)
4. Vyberte položku Podrobnosti (Details) v časti Rozlíšenie externého displeja (External Display Resolution).
5. Na karte Vybrať rozlíšenie (Select Resolution) vyberte požadované rozlíšenie.

   Po niekoľkých sekundách sa vybraté rozlíšenie použije.

6. Ak sa obraz z počítača nezmestí do oblasti zobrazovanej na televíznej obrazovke, kliknutím na kartu Nastaviť rozlíšenie (Adjust Resolution) prispôsobte veľkosť zobrazenia.

#### Poznámka

- V závislosti od modelu alebo zariadenia pripojeného ku konektoru HDMI nemusia byť niektoré možnosti rozlíšenia dostupné.

- Po výbere niektorých typov rozlíšenia môže byť funkcia prispôsobenia rozlíšenia obrazovky vypnutá.

Prejsť na začiatok stránky

### Súvisiaca téma

- Pripojenie televízora so zásuvkou vstupu HDMI
- Výber režimov displeja

Prejsť na začiatok stránky