# Osobný počítačVAIO Fit 13A/14A/15ASVF13N1/SVF14N1/SVF15N1

## Obnovenie nastavení z médií obnovenia

Ak sa údaje uložené v oblasti na obnovenie poškodili alebo vymazali, môžete nastavenia počítača VAIO obnoviť pomocou médií obnovenia.

Obnovenie nastavení počítača pomocou médií obnovenia však trvá dlhší čas ako pri použití oblasti na obnovenie.

Ak používate médiá obnovenia (optické disky) v modeli bez vstavanej optickej jednotky, pripojte k počítaču externú optickú jednotku (nie je súčasťou dodávky). Ďalšie informácie o pripojení externej optickej jednotky nájdete v časti Pripojenie externej jednotky.

Ak je súčasťou dodávky sieťový adaptér alebo napájací kábel, zapojte ho do napájacieho zdroja.

1. Kým je počítač v štandardnom režime, vložte do optickej jednotky médium obnovenia (optické disky) alebo pripojte disk USB flash k portu USB na počítači VAIO.
2. Vypnite počítač VAIO.
3. Stlačením tlačidla ASSIST zobrazte obrazovku VAIO Care (režim záchrany) (VAIO Care (Rescue Mode)) a vyberte položku Spustiť z média (zariadenie USB/optický disk) (Start from media (USB device/optical disc)).

   Postupujte podľa pokynov na obrazovke, kým sa nezobrazí obrazovka Vybrať možnosť (Choose an option).

4. Vyberte položku Riešiť problémy (Troubleshoot) a Riešenia na obnovenie VAIO (VAIO recovery solutions).

   Postupujte podľa pokynov na obrazovke, kým sa nezobrazí obrazovka VAIO Care (režim záchrany): Riešenia na obnovenie VAIO (VAIO Care (Rescue Mode): VAIO recovery solutions).

5. Vyberte položku Spustiť sprievodcu obnovením (Start recovery wizard).
6. Postupujte podľa pokynov na obrazovke.

#### Rada

- Ak sa zobrazí okno výberu zobrazovaného jazyka, vyberte požadovaný jazyk a kliknite na tlačidlo OK.

- Ak chcete vykonať vlastné obnovenie, vyberte položku Nástroje (Tools) a Spustiť pokročilého sprievodcu obnovou (Start advanced recovery wizard).

- Ak nastavenia počítača VAIO nemôžete obnoviť pomocou disku USB flash, pripojte disk k inému portu USB na počítači a skúste nastavenia počítača obnoviť znova.

Prejsť na začiatok stránky

### Súvisiaca téma

- Informácie o obnovení
- Vytváranie médií obnovenia
- Obnovenie z oblasti na obnovenie
- Poznámky k obnoveniu

Prejsť na začiatok stránky