# Osobný počítačVAIO Fit 13A/14A/15ASVF13N1/SVF14N1/SVF15N1

## Poznámky k obnoveniu

Pred obnovením nastavení počítača VAIO si dôkladne prečítajte nasledujúce poznámky.

### Dôležité poznámky k obnoveniu

- Obnovením nastavení počítača VAIO sa odstránia všetky údaje vo vstavanom úložnom zariadení a obnovia sa všetky pôvodné výrobné nastavenia. Vytvorte si záložnú kópiu cenných údajov.

  Ak chcete zachovať hlavné nastavenia a osobné údaje, počítač obnovte preinštalovaním. Ďalšie informácie nájdete v časti Obnovenie preinštalovaním počítača VAIO.

- Pred obnovením nastavení počítača VAIO odpojte od počítača všetky periférne zariadenia s výnimkou napájacieho kábla, sieťového adaptéra a zariadení potrebných na obnovenie.

- Počas procesu obnovovania napájajte počítač VAIO pomocou napájacieho kábla alebo sieťového adaptéra.

- Obnovovanie nezastavujte, kým sa nedokončí.

- Ak ste zabudli heslo a nemôžete obnovenie spustiť, o opätovné nastavenie hesla požiadajte autorizované servisné stredisko alebo stredisko technickej podpory spoločnosti Sony. Táto služba je spoplatnená.

### Poznámky k aplikáciám

- Pri obnove nastavení počítača VAIO možno obnoviť iba vopred nainštalované aplikácie. Aplikácie nainštalované vami alebo údaje, ktoré ste vytvorili od zakúpenia, nemožno obnoviť. Okrem toho nemôžete obnoviť iba samotný systém Windows.

- Niektoré vopred nainštalované aplikácie obsahujú možnosti, ktoré umožňujú ich odinštalovanie alebo nainštalovanie. Ak však použijete takéto možnosti, aplikácie nemusia v počítači VAIO správne fungovať.

- Inštaláciou aplikácií na úpravu veľkostí oblastí disku sa môže znemožniť obnovenie alebo vytvorenie médií obnovenia. Ak tomu chcete zabrániť, médiá obnovenia vytvorte, hneď ako je počítač VAIO pripravený na používanie. Ďalšie informácie nájdete v časti Vytváranie médií obnovenia.

Prejsť na začiatok stránky

### Súvisiaca téma

- Informácie o obnovení
- Vytváranie médií obnovenia
- Obnovenie z oblasti na obnovenie
- Obnovenie nastavení z médií obnovenia

Prejsť na začiatok stránky