# Osobný počítačVAIO Fit 13A/14A/15ASVF13N1/SVF14N1/SVF15N1

## Poznámky k vstavaným senzorom

Pred používaním vstavaných senzorov si prečítajte nasledujúce opatrenia týkajúce sa správneho používania.

### Poznámky k používaniu vstavaného akcelerometra

- Orientáciu obrazovky počítača VAIO nemožno zmeniť, kým je počítač pripojený k externému displeju. Ak pripojíte počítač k externému displeju pri používaní orientácie počítača na výšku, orientácia obrazovky počítača sa automaticky zmení na šírku (horizontálne).

- Obrazovka počítača sa môže zdeformovať, ak orientáciu obrazovky počítača zmeníte pri aktivovanom šetriči obrazovky.

- Niektoré aplikácie nepodporujú orientáciu na výšku a nemusia správne fungovať. V tomto prípade použite počítač VAIO v orientácii na šírku.

### Poznámky k používaniu vstavaného digitálneho kompasu

- Vstavaný digitálny kompas funguje na princípe zisťovania magnetického smeru. Nespoliehajte sa výlučne na informácie o polohe, ktoré poskytne vstavaný digitálny kompas.

  Presnosť digitálneho kompasu možno jednoducho ovplyvniť magnetickým rušením, a tak nemusí správne fungovať, najmä v nasledujúcich umiestneniach:

  - Vo výťahu alebo v miestnosti zo železných materiálov, napríklad z oceľových rámov alebo železobetónu

  - V blízkosti železobetónovej stavby, napríklad na moste pre chodcov alebo v letiskovej či železničnej hale

  - V blízkosti alebo vnútri vlaku či auta

  - V blízkosti transformátora na zemi alebo vedenia vysokého napätia

  - V blízkosti kovových výrobkov, napríklad stola s kovovým rámom alebo kovového nábytku

  - V blízkosti materiálu s vysokou úrovňou magnetického rušenia, napríklad magnetu, magnetického držiaka alebo reproduktorov

    Dodané pero (Digitizér so stylusovým perom) obsahuje magnet. Ak sa s perom priblížite k magnetometru () na počítači VAIO alebo ho položíte na klávesnicu blízko magnetometra, digitálny kompas nemusí správne fungovať. (Modely vybavené zariadením Digitizér so stylusovým perom.)

    SVF13N

    SVF14N/SVF15N

- Keď je magnetické pole okolo počítača VAIO nestabilné, presnosť vstavaného digitálneho kompasu sa môže znížiť. Ide však o bežný jav, ktorý neznamená poruchu. V takom prípade musíte kalibrovať digitálny kompas.

  Vzdiaľte sa od materiálov, ktoré spôsobujú magnetické rušenie, napríklad kovových výrobkov alebo magnetov, a vykonajte nasledujúce operácie pri spustenej aplikácii, ktorá využíva digitálny kompas.

  V prípade modelov s dodávaným perom vykonajte operácie, kým je pero mimo počítača VAIO.

  - Počítač VAIO umiestnite na rovný povrch, uchopte ho oboma rukami a potom ho otočte o 360 stupňov v smere hodinových ručičiek, keď je obrazovka LCD nadvihnutá.

  - Počítač VAIO umiestnite na rovný povrch, uchopte ho oboma rukami a potom ho v pozdĺžnom smere jedenkrát otočte o 360 stupňov.

  - Počítač VAIO umiestnite na rovný povrch, uchopte ho oboma rukami a potom ho v priečnom smere jedenkrát otočte o 360 stupňov.

  - Ak problém pretrváva, počítač VAIO používajte v umiestnení s menším magnetickým rušením.

Prejsť na začiatok stránky