# Osobný počítačVAIO Fit 13A/14A/15ASVF13N1/SVF14N1/SVF15N1

## Vytvorenie vhodného pracovného prostredia

Táto téma popisuje vhodné a nevhodné umiestnenie počítača VAIO a obsahuje pokyny týkajúce sa ergonomiky.

### Vhodné umiestnenie počítača VAIO

Pri umiestňovaní počítača VAIO sa uistite, že:

- Máte jednoduchý prístup k napájaciemu zdroju a potrebným zásuvkám.

- Okolo počítača je dostatočný priestor.

- Počítač je umiestnený na rovnej a dostatočne širokej ploche a pri používaní počítača ste otočení smerom k obrazovke.

- Môžete počítač položiť pred seba tak, aby ste sedeli vzpriamene a vaše predlaktia boli rovnobežné s podlahou.

### Nevhodné umiestnenie počítača VAIO

Umiestnenie počítača VAIO na nevhodné miesto môže spôsobiť jeho poškodenie alebo poruchu. Počítač neukladajte na miesto, ktoré je vystavené:

- priamemu slnečnému žiareniu,

- magnetickým položkám alebo zdrojom magnetického poľa,

- tepelným zdrojom, napríklad vykurovacím zariadeniam,

- nadmernej prašnosti,

- vysokej vlhkosti,

- zlému vetraniu.

#### Poznámka

- Kým je počítač VAIO zapnutý, miesto okolo prieduchu na odsávanie vzduchu sa môže nadmerne zahriať. Pri dotýkaní sa tohto miesta buďte opatrní.

- Do blízkosti prieduchu na odsávanie vzduchu neumiestňujte žiadne predmety, ktoré by mohli prieduch blokovať.

#### Rada

- Počítač VAIO používa vysokofrekvenčné rádiové signály, ktoré môžu spôsobiť rušenie rozhlasového alebo televízneho príjmu. V prípade, že dôjde k takémuto rušeniu, premiestnite počítač do vhodnej vzdialenosti od prijímača.

### Ergonomické zretele

Kedykoľvek je to možné, pokúste sa zobrať do úvahy nasledujúce ergonomické zretele.

#### Nábytok a držanie tela

Seďte na stoličke s dobrým zadným operadlom. Výšku stoličky nastavte tak, aby vaše chodidlá spočívali rovno na podlahe. Opierka na nohy vám môže zabezpečiť lepšie pohodlie.

Seďte uvoľnene vo vzpriamenej polohe a vyhýbajte sa hrbeniu alebo nakláňaniu dozadu.

#### Uhol na sledovanie obrazovky počítača

Pomocou funkcie naklonenia nájdite najlepšiu polohu obrazovky. Zabezpečte, aby pri sedení pred počítačom VAIO bola obrazovka počítača na úrovni očí alebo mierne pod ich úrovňou. Nastavte aj úroveň jasu displeja.

Namáhanie zraku a únavu svalov možno znížiť nastavením vhodného sklonu a jasu obrazovky počítača.

#### Osvetlenie

Vyberte také miesto, kde okná a svetlá nespôsobujú odrazy na obrazovke počítača. Použite nepriame osvetlenie, aby ste sa vyhli žiariacim škvrnám na obrazovke počítača. Vhodné osvetlenie zvyšuje vaše pohodlie a zlepšuje efektívnosť práce.

#### Poznámka

- Pri nastavovaní pozorovacieho uhla nevyvíjajte na počítač VAIO nadmerný tlak, aby ste sa vyhli riziku mechanického poškodenia.

#### Rada

- Rovnaké zretele berte do úvahy aj pri používaní externého displeja.

### Poznámky k zaobchádzaniu s počítačom VAIO

Dodržiavajte nasledujúce zásady, aby ste predišli poruchám a poškodeniu počítača VAIO.

- Počítač VAIO opatrne umiestnite na rovný povrch, aby ste predišli mechanickým otrasom.

- Pred premiestňovaním vypnite počítač VAIO. Premiestňovanie zapnutého počítača môže spôsobiť poruchu pevného disku. Pred premiestňovaním odpojte všetky káble pripojené k počítaču.

- Počítač VAIO nenechajte spadnúť ani ho nevystavujte nárazom. Dokonca aj slabý otras alebo vibrácie môžu spôsobiť poruchu pevného disku.

- Počítač VAIO neumiestňujte do nestabilnej polohy.

Prejsť na začiatok stránky