# Osobný počítačVAIO Fit 13A/14A/15ASVF13N1/SVF14N1/SVF15N1

## Obnovenie systémových súborov pomocou bodu obnovenia, ak nemožno spustiť systém Windows

Ak nemôžete spustiť systém Windows, podľa nasledujúcich krokov obnovte systémové súbory počítača.

Ak používate médiá obnovenia (optické disky) v modeli bez vstavanej optickej jednotky, pripojte k počítaču VAIO externú optickú jednotku (nie je súčasťou dodávky). Ďalšie informácie o pripojení externej optickej jednotky nájdete v časti Pripojenie externej jednotky.

Ak je súčasťou dodávky sieťový adaptér alebo napájací kábel, zapojte ho do napájacieho zdroja.

1. Kým je počítač v štandardnom režime, vložte do optickej jednotky médium obnovenia (optické disky) alebo pripojte disk USB flash k portu USB na počítači VAIO.
2. Vypnite počítač VAIO.
3. Stlačením tlačidla ASSIST zobrazte obrazovku VAIO Care (režim záchrany) (VAIO Care (Rescue Mode)) a vyberte položku Spustiť z média (zariadenie USB/optický disk) (Start from media (USB device/optical disc)).

   Postupujte podľa pokynov na obrazovke, kým sa nezobrazí obrazovka Vybrať možnosť (Choose an option).

4. Vyberte položku Riešiť problémy (Troubleshoot), Rozšírené možnosti (Advanced options) a Obnovenie systému (System Restore).
5. Vyberte používaný operačný systém.

   Zobrazí sa okno Obnovenie systému (System Restore).

6. Vyberte položku Ďalej (Next).
7. Vyberte príslušný bod obnovenia a kliknite na tlačidlo Ďalej (Next).

   Zobrazí sa okno s potvrdením vybratého bodu obnovenia.

8. Výberom tlačidla Dokončiť (Finish) potvrďte bod obnovenia.

   Po obnovení systémových súborov sa počítač VAIO reštartuje.

Prejsť na začiatok stránky

### Súvisiaca téma

- Informácie o zálohovaní
- Informácie o typoch zálohovania
- Zálohovanie údajov, ak nemožno spustiť systém Windows
- Obnovenie údajov pomocou nástroja VAIO Nástroj na obnovu údajov (VAIO Data Restore Tool)
- Vytvorenie bodu obnovenia

Prejsť na začiatok stránky