# Osobný počítačVAIO Fit 13A/14A/15ASVF13N1/SVF14N1/SVF15N1

## Používanie režimu spánku

V režime spánku sa môžete vzdialiť od svojho počítača VAIO, pričom sa zachová prevádzkový stav počítača vrátane údajov, s ktorými pracujete.

#### Aktivovanie režimu spánku

1. Otvorte kľúčové tlačidlá a vyberte kľúčové tlačidloNastavenie. (Informácie o otvorení kľúčových tlačidiel nájdete v časti Otvorenie kľúčových tlačidiel.)

2. Vyberte položkuNapájanie a Uspať.

   Ak je počítač VAIO vybavený indikátorom napájania, po prechode do režimu spánku zhasne (v predvolenom nastavení).

#### Návrat do štandardného režimu

1. Stlačte tlačidlo(Napájanie).

#### Poznámka

- Ak stlačíte tlačidlo(Napájanie) a podržíte ho viac ako štyri alebo desať sekúnd, počítač VAIO sa automaticky vypne. Tým sa vymažú všetky neuložené údaje.

- V predvolenom nastavení počítač VAIO automaticky prejde do režimu dlhodobého spánku, keď je batéria takmer vybitá. V závislosti od prevádzkových podmienok však počítač nemusí prejsť do režimu dlhodobého spánku.

  Ak k tomu dôjde a batéria sa vybije, počítač sa vypne a neuložené údaje sa stratia.

  Kým sa počítač napája z batérie, často ukladajte údaje.

- Pred premiestnením počítača VAIO sa uistite, že je vypnutý, aby ste predišli nárazom alebo vibráciám pôsobiacim na krútiaci sa pevný disk. Ak je počítač vybavený indikátorom napájania, skontrolujte, či vôbec nesvieti.

#### Rada

- Keď sa počítač VAIO napája zo siete, v predvolenom nastavení sa po určitom čase nečinnosti automaticky prepne do režimu spánku.

- Počítač VAIO sa uvedie do režimu spánku aj po vykonaní nasledujúcich operácií.

  - Stlačte tlačidlo(Napájanie) (v predvolenom nastavení).

  - Zatvorte veko obrazovky LCD. Počítač po niekoľkých sekundách prejde do režimu spánku.

- Počítač VAIO môžete obnoviť z režimu spánku do štandardného režimu otvorením obrazovky LCD. (V prípade modelov SVF14N/SVF15N napriek tomu, že otvoríte obrazovku LCD, sa počítač nevráti do štandardného režimu 24 hodín po tom, ako sa prepol do režimu spánku.)

  Ak chcete zmeniť akciu vykonávanú pri otvorení obrazovky LCD, spustite nástroj VAIO Control Center a v časti Napájanie a batéria (Power and Battery) zmeňte nastavenia. Informácie o spustení nástroja VAIO Control Center nájdete v časti Vyhľadanie a spustenie položky Aplikácie, Nastavenie alebo Súbory.

Prejsť na začiatok stránky

### Súvisiaca téma

- Poznámky k používaniu napájacieho zdroja
- Poznámky k režimu spánku
- Predĺženie výdrže batérie
- Zmena nastavení funkcie Intel Smart Connect Technology (režim spánku)
- Zmena nastavení prechodu do dlhodobého spánku pri nízkej úrovni batérie

Prejsť na začiatok stránky