# Osobný počítačVAIO Fit 13A/14A/15ASVF13N1/SVF14N1/SVF15N1

## Používanie dotykového panela

Posúvaním prsta po dotykovom paneli môžete premiestňovať ukazovateľ na obrazovke počítača.

Keď sa ukazovateľ nachádza na požadovanej položke alebo objekte, stlačením zóny ľavého alebo pravého tlačidla môžete vykonávať rôzne príkazy alebo zobrazovať ponuky.

1. Zóna ľavého tlačidla

2. Zóna pravého tlačidla

#### Kliknutie

Keď sa ukazovateľ nachádza na požadovanej položke alebo objekte, jedenkrát stlačte zónu ľavého tlačidla.

Prípadne jedenkrát ťuknite na dotykový panel.

#### Dvojité kliknutie

Keď sa ukazovateľ nachádza na požadovanej položke alebo objekte, dvakrát rýchlo stlačte zónu ľavého tlačidla.

Prípadne dvakrát rýchlo ťuknite na dotykový panel.

#### Kliknutie pravým tlačidlom

Keď sa ukazovateľ nachádza na požadovanej položke alebo objekte, jedenkrát stlačte zónu pravého tlačidla.

Prípadne ťuknite na dotykový panel dvoma prstami.

V závislosti od umiestnenia ukazovateľa sa môžu zobraziť rôzne kontextové ponuky.

#### Presunutie

Keď sa ukazovateľ nachádza na požadovanej položke alebo objekte, jedenkrát stlačte zónu ľavého tlačidla, podržte ju stlačenú a posuňte prst po dotykovom paneli.

Prípadne dvakrát rýchlo ťuknite na dotykový panel a po druhom ťuknutí posuňte prst.

#### Presunutie a pustenie

Presuňte ikonu, napríklad súbor, na požadované miesto a uvoľnite prst zo zóny ľavého tlačidla.

Prípadne dvakrát rýchlo ťuknite na ikonu, po druhom ťuknutí posuňte prst na požadované miesto a potom prst zdvihnite z dotykového panela.

#### Posunutie

Ak sa chcete na obrazovke posúvať vo zvislom smere, posúvajte dva prsty po dotykovom paneli nahor a nadol.

Ak sa chcete na obrazovke posúvať vo vodorovnom smere, posúvajte dva prsty po dotykovom paneli zo strany na stranu.

#### Posun dozadu alebo dopredu bez pohybu ukazovateľa

Pri prezeraní webových lokalít, obrázkov a iných položiek môžete položením troch prstov na dotykový panel a ich posúvaním zo strany na stranu vykonať operáciu posunu dozadu a dopredu bez pohybu ukazovateľa.

#### Približovanie alebo vzďaľovanie

Pri prezeraní webových lokalít, obrázkov a iných položiek môžete pohybom roztiahnutia a stiahnutia dvoch prstov na dotykovom paneli obraz priblížiť a vzdialiť. Pohybom roztiahnutia obraz priblížite a pohybom stiahnutia ho vzdialite.

#### Otvorenie ponuky aplikácie

Položte prst na horný okraj dotykového panela a posuňte prst nadol.

Ponuka aplikácie sa nezobrazí, ak aplikácia takúto ponuku nepodporuje.

#### Otvorenie kľúčových tlačidiel

Položte prst na pravý okraj dotykového panela a posuňte prst doľava. Ďalšie informácie nájdete v časti Otvorenie kľúčových tlačidiel.

#### Prepínanie aplikácií

Ak chcete prepnúť na spustenú aplikáciu, položte prst na ľavý okraj dotykového panela a posuňte prst doprava. Ak sú spustené viaceré aplikácie, aplikácie prepínajte rovnakým postupom v zostupnom poradí od poslednej použitej aplikácie.

#### Poznámka

- Funkcia gest (posúvanie, posúvanie dozadu a dopredu, približovanie a vzďaľovanie, otvorenie ponuky aplikácie, otvorenie kľúčových tlačidiel, prepínanie aplikácií) nemusí fungovať v závislosti od prevádzkových podmienok počítača VAIO alebo nastavenia dotykového panela.

#### Rada

- Tvar dotykového panela sa líši v závislosti od zakúpeného modelu.

- Ak chcete zobraziť podrobné informácie o používaní dotykového panela, spustite nástroj VAIO Control Center, kliknite na položku Vstupné zariadenie (Input Device) a pozrite si inštruktážne filmy. Informácie o spustení nástroja VAIO Control Center nájdete v časti Vyhľadanie a spustenie položky Aplikácie, Nastavenie alebo Súbory.

Prejsť na začiatok stránky

### Súvisiaca téma

- Zapnutie a vypnutie dotykového panela
- Vypnutie funkcie ťukania na dotykovom paneli
- Zapnutie a vypnutie funkcie gest

Prejsť na začiatok stránky