# Osobný počítačVAIO Fit 13A/14A/15ASVF13N1/SVF14N1/SVF15N1

## Zaobchádzanie so vstavaným úložným zariadením

Vstavané úložné zariadenie (pevný disk alebo jednotka SSD) má vysokú záznamovú kapacitu a číta a zapisuje údaje v krátkom čase. Pri nesprávnom používaní sa však môže ľahko poškodiť.

Údaje v poškodenom vstavanom úložnom zariadení nemožno obnoviť. Pri zaobchádzaní s počítačom VAIO buďte opatrní, aby ste predišli strate údajov.

### Ako sa vyhnúť poškodeniu vstavaného úložného zariadenia

- Počítač VAIO nevystavujte náhlym pohybom.

- Počítač VAIO chráňte pred magnetmi.

- Počítač VAIO neukladajte na miesto, ktoré je vystavené mechanickým vibráciám, ani na nestabilné miesto.

- Počas čítania údajov z úložného zariadenia alebo zápisu údajov na úložné zariadenie nevypínajte napájanie ani nereštartujte počítač VAIO.

- Počítač VAIO nepoužívajte na mieste vystavenom extrémnym zmenám teploty.

- Úložné zariadenie nevyberajte z počítača VAIO.

Prejsť na začiatok stránky