# Osobný počítačVAIO Fit 13A/14A/15ASVF13N1/SVF14N1/SVF15N1

## Informácie o obnovení

Obnovenie je proces obnovy pôvodných výrobných nastavení vstavaného úložného zariadenia. Obnovenie preinštalovaním je proces preinštalovania operačného systému s uchovaním hlavných nastavení a osobných údajov.

Ak je počítač VAIO nestabilný, najskôr ho obnovte preinštalovaním. Ak problém pretrváva, obnovte nastavenia počítača.

Existujú dva spôsoby obnovenia počítača:

- z médií obnovenia,

- z oblasti na obnovenie.

#### Poznámka

- Modely vybavené jednotkou SSD s kapacitou 64 GB alebo 128 GB nepodporujú funkciu obnovenia preinštalovaním. Ak chcete skontrolovať kapacitu jednotky SSD, stlačte tlačidlo ASSIST, kým je počítač VAIO vypnutý. Zobrazí sa obrazovka VAIO Care (režim záchrany) (VAIO Care (Rescue Mode)) a potom vyberte položku Spustiť nastavenie systému BIOS (Start BIOS setup).

### Kedy mám vykonať obnovu nastavení alebo obnovu preinštalovaním?

- Ak je počítač VAIO nestabilný.

- Ak je počítač VAIO infikovaný počítačovým vírusom.

- Ak má počítač VAIO problémy, ktoré nemožno vyriešiť podľa postupov na riešenie problémov.

- Ak ste omylom naformátovali disk C:.

### Ktoré aplikácie môžem použiť na obnovu nastavení alebo obnovu preinštalovaním počítača VAIO alebo na vytvorenie médií obnovenia?

Použite nasledujúce aplikácie:

#### VAIO Care

- Vytváranie médií obnovenia

- Kontrola hardvéru počítača

#### VAIO Care (režim záchrany): Riešenia na obnovenie VAIO (VAIO Care (Rescue Mode): VAIO recovery solutions)

- Obnovenie počítača VAIO

- Záchrana (zálohovanie) údajov

- Vymazanie všetkých údajov zo vstavaného úložného zariadenia

#### Prostredie na obnovenie systému Windows (Windows RE)

- Obnovenie preinštalovaním

#### Rada

- Ďalšie informácie nájdete v Pomocníkovi dodanom s aplikáciami VAIO Care a VAIO Care (režim záchrany): Riešenia na obnovenie VAIO (VAIO Care (Rescue Mode): VAIO recovery solutions).

- Počítač VAIO môžete obnoviť aj z aplikácie Prostredie na obnovenie systému Windows (Windows RE).

### Čo je oblasť na obnovenie?

Oblasť na obnovenie vo vstavanom úložnom zariadení obsahuje údaje na obnovenie systému a aplikácií. Údaje v tejto oblasti nemožno bežným spôsobom upraviť ani odstrániť. Existujú však komerčne dostupné aplikácie, ktoré sú určené na tento účel.

### Prečo mám vytvoriť médium obnovenia?

Médiá obnovenia sa používajú na obnovu pôvodných výrobných nastavení počítača VAIO. Ak sa systém Windows nespustí a odstránili ste oblasť na obnovenie, nastavenia budete musieť obnoviť pomocou médií obnovenia.

Médiá obnovenia vytvorte, hneď ako je počítač pripravený na použitie.

Prejsť na začiatok stránky

### Súvisiaca téma

- Vytváranie médií obnovenia
- Obnovenie preinštalovaním počítača VAIO
- Obnovenie z oblasti na obnovenie
- Obnovenie nastavení z médií obnovenia
- Poznámky k obnoveniu

Prejsť na začiatok stránky