# Osobný počítačVAIO Fit 13A/14A/15ASVF13N1/SVF14N1/SVF15N1

## Vytváranie médií obnovenia

Médiá obnovenia vytvoríte podľa pokynov nižšie.

Ako médium obnovenia možno použiť disk DVD, Blu-ray Disc alebo USB flash.

- V modeli bez vstavanej optickej jednotky:

  Použite disk USB flash.

- V modeli so vstavanou optickou jednotkou:

  Odporúča sa používať médiá DVD-R, pretože údaje na disku USB flash môžete náhodne odstrániť. Môžete použiť aj médiá BD-R/BD-R DL/DVD-R DL/DVD+R/DVD+R DL, aj keď typ médií podporovaných počítačom VAIO a počet potrebných diskov sa líši v závislosti od zakúpeného modelu. Na tieto informácie budete upozornení počas vytvárania média.

#### Poznámka

- Porty USB kompatibilné so štandardom USB 3.0 nepodporujú obnovenie nastavenia pomocou disku USB flash, ktorý je kompatibilný so štandardom USB 3.0. V modeloch bez portov USB kompatibilných iba so štandardom USB 2.0 vytvorte médiá obnovenia pomocou disku USB flash, ktorý nie je kompatibilný so štandardom USB 3.0.

1. Pripojte počítač VAIO na internet a pomocou služby VAIO Update prevezmite a nainštalujte najnovšie aktualizácie.
2. Ak vytvoríte médiá obnovenia (optické disky) v modeli bez vstavanej optickej jednotky, pripojte k počítaču VAIO externú optickú jednotku (nie je súčasťou dodávky). (Ďalšie informácie o pripojení externej optickej jednotky nájdete v časti Pripojenie externej jednotky.)

   Ak je súčasťou dodávky sieťový adaptér alebo napájací kábel, zapojte ho do napájacieho zdroja.

3. Keď sa počítač VAIO chystá spustiť aplikáciu VAIO Care, stlačte tlačidlo ASSIST.

   Ak sa zobrazí okno Kontrola používateľských kont, vyberte položku Áno.

   Zobrazí sa okno aplikácie VAIO Care.

4. Vyberte položku Rozšírené nástroje (Advanced Tools), Obnovenie (Restore and recovery) a Vytvoriť médiá pre obnovu systému (Create Recovery Media).
5. Pozorne si prečítajte pokyny na obrazovke a potom vyberte tlačidlo Ďalej (Next).
6. Postupujte podľa pokynov na obrazovke.

#### Poznámka

- Zobrazenie aktuálneho stavu procesu môže chvíľu trvať.

- Počas vytvárania médií obnovenia nevysúvajte ani neodpájajte médiá, pretože by sa ich vytváranie nemuselo podariť.

- Médiá obnovenia uchovávajte na bezpečnom mieste.

#### Rada

- Ak ste v počítači VAIO prihlásení ako bežný používateľ, môže sa zobraziť výzva na zadanie správcovského mena a hesla.

#### Poznámky k vytvoreniu médií obnovenia

- Médiá obnovenia sú špecifické pre počítač VAIO, v ktorom sa vytvorili.

- Médiá obnovenia nemôžete použiť na obnovenie počítača VAIO preinštalovaním.

- Médiá obnovenia vytvorte, hneď ako je počítač VAIO pripravený na použitie. V nasledujúcich prípadoch možno nebudete môcť počítač obnoviť pomocou oblasti na obnovenie, a preto budete potrebovať médiá obnovenia:

  - Oblasť na obnovenie ste upravili pomocou aplikácií určených na úpravu údajov.

  - Nainštalovali ste operačný systém, ktorý sa líši od operačného systému vopred nainštalovaného v počítači.

  - Vstavané úložné zariadenie ste naformátovali bez použitia nástroja VAIO Care (režim záchrany): Riešenia na obnovenie VAIO (VAIO Care (Rescue Mode): VAIO recovery solutions).

- Nedotýkajte sa povrchu diskov ani nedovoľte, aby sa povrch znečistil. Odtlačky prstov alebo prach na povrchu môžu spôsobiť chyby pri čítaní alebo zapisovaní.

- Ak chcete vytvoriť médium obnovenia, na disku C: musí byť voľné miesto väčšie ako dvojnásobok kapacity používaného média. Pri niektorých modeloch nemôžete pre nedostatok voľného miesta vytvoriť médium obnovenia dokonca ani v čase kúpy, a to bez ohľadu na to, či optická jednotka podporuje disky Blu-ray Disc alebo Double/Dual Layer (dvojvrstvové) disky DVD.

- Ak chcete ako médium obnovenia použiť disk USB flash, najprv si pozrite súbor Pomocníka dodaný s aplikáciou VAIO Care.

Prejsť na začiatok stránky

### Súvisiaca téma

- Informácie o obnovení
- Obnovenie z oblasti na obnovenie
- Obnovenie nastavení z médií obnovenia
- Poznámky k obnoveniu

Prejsť na začiatok stránky