# Osobný počítačVAIO Fit 13A/14A/15ASVF13N1/SVF14N1/SVF15N1

## Vloženie pamäťových kariet SD

Počítač VAIO je vybavený zásuvkou na pamäťovú kartu SD. Túto zásuvku môžete používať na prenos údajov medzi digitálnymi fotoaparátmi, kamerami, prehrávačmi hudby a inými audiovizuálnymi zariadeniami.

Do zásuvky na pamäťovú kartu SD na počítači možno vkladať nasledujúce pamäťové karty:

- pamäťová karta SD,

- pamäťová karta SDHC,

- pamäťová karta SDXC.

Pri vkladaní pamäťovej karty SD postupujte podľa týchto krokov.

1. Vyhľadajte zásuvku na pamäťovú kartu SD.
2. Pamäťovú kartu SD držte tak, aby šípka smerovala k zásuvke, a opatrne ju zasúvajte do zásuvky, kým nezacvakne na svojom mieste.

Po vložení pamäťovej karty SD do zásuvky sa jej ikona zobrazí v okne Počítač.

#### Poznámka

- Dbajte na to, aby bola pamäťová karta SD pri vkladaní správne otočená. Ak ju násilím zasuniete do zásuvky dolnou stranou nahor, zásuvka sa môže poškodiť. Ďalšie informácie nájdete v príručke dodanej s pamäťovou kartou SD.

- Ikona pamäťovej karty SD sa nezobrazí v okne Počítač, kým nevložíte kartu do zásuvky.

#### Rada

- Informácie o otvorení okna Počítač nájdete v časti Vyhľadanie a spustenie položky Aplikácie, Nastavenie alebo Súbory.

- Pri prvom vložení pamäťovej karty SD do zásuvky sa môže zobraziť výzva na inštaláciu ovládača. Ak sa táto výzva zobrazí, nainštalujte ovládač podľa pokynov na obrazovke.

Prejsť na začiatok stránky

### Súvisiaca téma

- Vyberanie pamäťových kariet SD
- Poznámky k používaniu pamäťových kariet SD

Prejsť na začiatok stránky