# Osobný počítačVAIO Fit 13A/14A/15ASVF13N1/SVF14N1/SVF15N1

## Poznámky k obrazovke LCD

Prečítajte si nasledujúce opatrenia týkajúce sa správneho používania obrazovky LCD.

- Obrazovka LCD je vyrobená použitím jemných technológií. Na obrazovke LCD však môžete vidieť trvalo zobrazené malé čierne alebo jasné (červené, modré alebo zelené) bodky. Ide o normálny výsledok výrobného procesu, ktorý neznamená poruchu.

- Povrch obrazovky LCD nepoškriabte ani naň nevyvíjajte tlak. Mohlo by dôjsť k poškodeniu.

- Na zatvorené veko obrazovky LCD nevyvíjajte tlak, pretože sa tým obrazovka LCD môže poškriabať alebo znečistiť.

- Počas prevádzky sa obrazovka LCD môže zohriať. Ide o normálny jav, ktorý neznamená poruchu.

- Pre mechanický dizajn obrazovky LCD/dotykovej obrazovky počítača VAIO sa môže povrch obrazovky počas dlhodobého používania počítača zohriať. Ide o normálny jav, ktorý neznamená poruchu. (V prípade modelov vybavených dotykovou obrazovkou.)

- Obrazovka LCD/dotyková obrazovka je vyrobená zo zosilneného skla s cieľom zabezpečiť dlhú životnosť, no aj tak zaobchádzajte s obrazovkou opatrne, keďže nie je na 100 % nerozbitná. V prípade rozbitia obrazovky na malé kúsky dávajte pozor, aby ste sa na kúskoch rozbitého skla neporezali. (V prípade modelov vybavených dotykovou obrazovkou.)

- Obrazovku LCD nenechávajte otočenú smerom k slnku. Mohlo by ju to poškodiť. Keď počítač VAIO používate v blízkosti okna, zabráňte tomu, aby naň dopadalo priame slnečné žiarenie.

- Nevyvíjajte tlak na obrazovku LCD ani na jej okraje. Obrazovka LCD môže byť citlivá na tlak alebo nadmerné ťahanie a vyvíjaním tlaku ju môžete poškodiť alebo spôsobiť jej poruchu.

- Používanie počítača VAIO pri nízkej teplote môže viesť k vytvoreniu reziduálneho obrazu na obrazovke LCD. Tento jav neznamená poruchu. Keď sa obnoví normálna teplota počítača, obrazovka začne fungovať normálne.

- Reziduálny obraz môže vzniknúť na obrazovke LCD v prípade, keď ten istý obraz je zobrazený dlhší čas. Po chvíli sa reziduálny obraz stratí. Ak chcete zabrániť vzniku reziduálneho obrazu, použite šetrič obrazovky.

Prejsť na začiatok stránky